
PARLAMENTUL ROMÂNIEI

CAMERA DEPUTAŢILOR
COMISIA JURIDICĂ, DE DISCIPLINĂ ŞI IMUNITĂŢI








                Bucureşti, 5 mai 2021                                 






                           PL-x 42/2021
    Către,

BIROUL PERMANENT AL CAMEREI DEPUTAŢILOR


Vă înaintăm, alăturat, raportul asupra Proiectului de Lege pentru modificarea şi completarea Legii nr.134/2010 privind Codul de procedură civilă (PL-x 42/2021), trimis Comisiei juridice, de disciplină şi imunităţi cu adresa    nr.PL-x 42 din 1 februarie 2021, înregistrat cu nr.4c-13/112 din 2 februarie 2021.

În raport cu obiectul şi conţinutul său, iniţiativa legislativă face parte din categoria legilor organice.
                                    PREŞEDINTE
 Mihai-Alexandru Badea

CAMERA DEPUTAŢILOR
	COMISIA JURIDICĂ, DE  DISCIPLINĂ ŞI IMUNITĂŢI
	                                      Bucureşti, 5 mai 2021
                            PL-x 42/2021


 RAPORT 

 asupra
Proiectului de Lege pentru modificarea şi completarea Legii nr.134/2010 privind Codul de procedură civilă


În conformitate cu prevederile art.94 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere, în fond, cu Proiectul de Lege pentru modificarea şi completarea Legii nr.134/2010 privind Codul de procedură civilă (PL-x 42/2021), trimis Comisiei juridice, de disciplină şi imunităţi cu adresa nr. PL-x  42 din din 1 februarie 2021, înregistrat cu nr.4c-13/112 din 2 februarie 2021.
Senatul, în calitate de primă Cameră sesizată a adoptat inițiativa legislativă, în şedinţa din ziua de 28 decembrie 2021, în condițiile articolului 75 alineatul (2) teza a III-a din Constituția României, republicată.

Camera Deputaţilor este Cameră decizională, în conformitate cu prevederile art. 75 alin. (1) şi (3) din Constituţia României, republicată şi ale art. 91 alin.(9) pct.2 din Regulamentul Camerei Deputaţilor, republicat, cu modificările și completările ulterioare.


Proiectul de lege are ca obiect de reglementare modificarea și completarea Legii nr.134/2010 privind Codul de procedură civilă, republicată, cu modificările și completările ulterioare, în scopul susținerii dosarelor aflate pe rolul instanțelor de judecată și prin sistem de videoconferință.
Consiliul Legislativ a avizat favorabil iniţiativa legislativă, conform adresei cu nr.862 din 25 august 2020.

Consiliul Economic și Social a avizat favorabil proiectul de act normativ, conform adresei cu nr.7375 din 13 august 2020.

Comisia pentru tehnologia informației și comunicațiilor a avizat negativ proiectul de lege, cu unanimitate de voturi, conform adresei cu nr.4c-19/18 din 16 februarie 2021.

Comisia pentru drepturile omului, culte și problemele minorităților naționale a avizat negativ inițiativa legislativă, cu majoritate de voturi, conform adresei cu nr.4c-6/55 din 17 februarie 2021.

        Guvernul României nu susţine adoptarea proiectului de lege, conform punctului de vedere transmis prin adresa cu nr.1420 din 15 martie 2021. 
În conformitate cu prevederile art.61 și art.129 alin.(1) din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat iniţiativa legislativă în şedinţa online desfășurată în sistem mixt din ziua de 5 mai 2021.
La şedinţa Comisiei juridice, de disciplină şi imunităţi deputaţii au fost prezenţi conform listei de prezenţă.


În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să propună plenului Camerei Deputaţilor spre dezbatere și adoptare, un raport de respingere a Proiectului de Lege pentru modificarea şi completarea Legii nr.134/2010 privind Codul de procedură civilă, din următoarele considerente:

· Legea nr.114/2021 privind unele măsuri în domeniul justiției în contextul pandemiei de COVID-19, promulgată la data de 28 aprilie 2021, include reglementări privind desfășurarea ședințelor de judecată în cauzele civile prin mijloce de telecomunicație audiovizuală.

· CSM nu a fost sesizat pentru aviz, în conformitate cu prevederile art.38 alin.(3) din Legea nr.317/2004 privind Consiliul Superior al Magistraturii.

· Lipsește Fișa financiară, prevăzută la art.15 din Legea nr.500/2002 privind finanțele publice, obligatorie, având în vedere faptul că inițiativa legislativă determină majorarea cheltuielilor bugetare, fiind astfel încălcate considerentele Deciziei Curții Constituționale nr.331/2019.
În raport cu obiectul şi conţinutul reglementării, iniţiativa legislativă face parte din categoria legilor organice.
     
   PREŞEDINTE,                  
                       SECRETAR,
               Mihai-Alexandru Badea

                 Ladányi László-Zsolt
Consilier parlamentar, 

Rodica Penescu

